**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/6-1/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. februári ülésére**

**Tárgy:** *az Alsó- Tisza-menti Többcélú Óvodák és Mini Bölcsődék SZMSZ-e, Házirendje és Helyi Óvodai Pedagógiai Programja módosításában foglaltak jóváhagyása*

**Tisztelt Társulási Tanács!**

Emlékeztetem Önöket a Társulás Társulási Tanácsa által, a vonatkozó központi jogszabályokban foglaltaknak megfelelve hozott azon döntésére, melyben az általa fenntartott *Alsó- Tisza-menti Többcélú Óvodák és Mini Bölcsődék* intézménye vezetőjét 2023. nyarán megbízta újabb 5 évre az intézmény vezetésével, 2024. január 1. napjától már új köznevelési foglalkoztatotti státuszban, mint az intézmény *főigazgatóját.*

A pedagógusok új életpályájáról szóló 2023. évi LII. törvény több rendelkezése is módosult, melyben foglaltak végrehajtása a Társulás Társulási Tanácsát képviselő Elnök közreműködésével már végbement, így többek között az *igazgató alapilletménye 20 %-kal emelkedett november hónapban, visszamenőleg 2023. július 1. napjától, esélyteremtési illetmény jogcímén.* Ennek pénzügyi fedezete a központi költségvetési támogatás, tehát nem kell sem a fenntartónak, sem a Tagönkormányzatok költségvetésének fedezetet nyújtani ezen kiadás teljesítéséhez. Ugyanez mondható el, az idén hatályba lépett jelentős pedagógus béremelésről, amely érinti az óvodai pedagógusokat is.

A pedagógusok új életpályájáról szóló 2023. évi LII. törvény több szakasza is módosította az Nkt. rendelkezéseit, melyből kiemelendő a 171. §, amely 26. § (1) bekezdése értelmébe:*: a pedagógiai programot az igazgató a nevelőtestület bevonásával készíti el és a fenntartó hagyja jóvá.*

Az Nkt. 25. § (1) bekezdése értelmében *az SZMSZ-t az igazgató a nevelőtestület bevonásával készíti el és az intézmény honlapján közzéteszi. Az SZMSZ-t a fenntartó hagyja jóvá.*

Az Nkt. 25. § (4) bekezdése szerint: *a házirendet a nevelési-oktatási intézményben a nevelőtestület bevonásával az igazgató készíti el. A házirend azon rendelkezéseinek hatálybalépéséhez, amelyekből a fenntartóra többletkötelezettség hárul, a fenntartó egyetértése szükséges.*

**Tisztelt Társulási Tanács!**

Az Alsó- Tisza-menti Többcélú Óvodák és Mini Bölcsődék intézményi alapdokumentumainak hatályba léptetéséhez - a fent hivatkozások törvény értelmében -, az intézmény fenntartójának, az Alsó- Tisza-menti Önkormányzati Társulás Társulási Tanácsának jóváhagyására van szükség, melyhez a Társulás Társulási Megállapodása értelmében nem kell a Társulás érintett 3 Tagönkormányzatának támogató véleménye, mivel az intézmény alapfeladata ellátása nem módosul.

Kezdeményezem a tárgyi előterjesztés, az ahhoz mellékletként csatolt SZMSZ, Házirend és a Helyi Pedagógiai Program, továbbá a tárgyi határozati javaslat megvitatását és annak változtatás nélküli jóváhagyását.

C s a n y t e l e k, 2024. január 29.

Tisztelettel:

.......................................................

Kató Pálné feladatellátó jegyző

**.../2024. (II. .. .) Atmöt határozat**

**Tárgy:** *az Alsó- Tisza-menti Többcélú Óvodák és Mini Bölcsődék SZMSZ-e, Házirendje és Helyi Óvodai Pedagógiai Programja módosításának jóváhagyása*

**H a t á r o z a t i javaslat**

,Az Alsó- Tisza-menti Önkormányzati Társulás Társulási Tanács megtárgyalta a tárgyi előterjesztésben és ahhoz csatolt *az Alsó- Tisza-menti Többcélú Óvodák és Mini Bölcsődék SZMSZ-ében, Házirendjében és Helyi Óvodai Pedagógiai Programja módosításában foglaltakat, melyet változtatás nélkül jóváhagyott.*

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Szabóné Pálinkás Györgyi Alsó- Tisza-menti Többcélú Óvodák és Mini Bölcsődék Főigazgatója (Felgyő)
* Irattár